**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 15.01.2023, ora 08.00 – 16.01.2023, ora 08.00**

***I. SITUAŢIA HIDROMETEOROLOGICĂ***

**1. Situaţia şi prognoza hidro pe râurile interioare şi Dunăre din 16.01.2023, ora 07.00**

**RÂURI**

**Debitele au fost, în general, în scădere**, exceptând râurile din bazinele hidrografice: Trotuș, Bistrița, Moldova, Suceava, Bârlad, Prut, cursul Siretului, cursurile superioare ale Mureșului, Oltului și râurile din Dobrogea, unde au fost staționare.

Debitele se situează în general la valori în jurul și peste mediile multianuale lunare, exceptând râurile din Dobrogea, bazinele inferioare ale Vedei, Argeșului, Bistriței, Moldovei și afluenții Sucevei, unde se situează între 30-80% din normalele lunare și mai mici (sub 30% din normalele lunare) pe râurile din bazinele hidrografice: Tazlău, Bârlad, Bașeu și Jijia.

**Nivelurile** pe râuri la stațiile hidrometrice **se situează sub** **COTELE DE ATENȚIE.**

**Debitele vor fi, în general, în scădere**, exceptând râurile din bazinele hidrografice: Crasna, Barcău, Trotuș, Bistrița, Moldova, Suceava, Bârlad, Prut, cursul Siretului, cursurile superioare ale Mureșului, Oltului și râurile din Dobrogea, unde vor fi staționare.

Sunt posibile creșteri de niveluri și debite pe unele râuri din zonele de deal și munte, mai ales pe cele din jumătatea de vest a țării, ca urmare a precipitațiilor prognozate, izolat mai însemnate.

**Nivelurile** pe râuri la stațiile hidrometrice **se vor situa sub** **COTELE DE ATENȚIE**.

**DUNĂRE**

**Debitul la intrarea în ţară** (secţiunea Baziaş) în intervalul 15-16.01.2023 **a fost** î**n creștere, având valoarea de** **6000 m3/s**, peste media multianuală a lunii **ianuarie (4950 m3/s).**

În aval de Porțile de Fier debitele au fost în creștere pe sectorul Gruia-Vadu Oii și în scădere pe sectorul Brăila-Tulcea.

**Debitul la intrarea în ţară** (secţiunea Baziaş) **va fi** **în creștere (6100 m3/s).**

În aval de Porțile de Fier debitele vor fi în creștere.

**ALIMENTĂRI CU APĂ**

**A.B.A. Argeș-Vedea**

Toți consumatorii sunt alimentați normal.

Alimentarea cu apă a mun. București:

-r. Argeș - Ac. Zăvoiul Orbului: 24 mc/s;

-r. Dâmbovița: ac. Văcărești: 6 mc/s;

-CA2: 2.5 mc/s;

-Der. Mircea Vodă: 1.2 mc/s.

**A.B.A. Prut-Bârlad**

**Județul Botoșani:**

Se menține situația de restricții în alimentarea cu apă pentru piscicultură la folosința:

-S.C. Pirania S.R.L. Botoșani - pepiniera piscicolă Havârna, prin reducerea debitelor la sursa r. Bașeu - ac. Cal Alb corespunzător treptei a III-a de restricții.

Se menține Planul de restricții în alimentarea cu apă - treapta a III-a, pentru A.N.I.F.-Filiala Teritorială Moldova Nord-U.A. Botoșani-Sistemul de irigații Movileni-Havârna, sursa ac. Cal Alb - r. Bașeu.

**Județul Iași:**

Se menține situația de restricții în alimentarea cu apă pentru piscicultură la folosințele:

-S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin încetarea livrării apei din sursa r. Miletin - ac. Hălceni.

-SC ACVACOM SRL Iași prin reducerea debitelor la sursa r. Gurguiata – ac. Plopi corespunzător treptei III de aplicare a restricțiilor;

-SC MIHPES SRL Iași prin reducerea debitelor la sursa r. Valea Oii – ac. Sârca corespunzător treptei III de aplicare a restricțiilor.

Se menține situația de restricții în alimentarea cu apă pentru piscicultură prin reducerea debitului la sursa r. Ezăreni - ac. Ezăreni, corespunzător treptei III, începând cu data de 01.09.2022, pentru Stațiunea de Cercetare Dezvoltare pentru Acvacultură și Ecologie Acvatică Horpaz.

**Județul Vaslui:**

Se mențin prevederile „Planului de restricții și folosire a apei în perioade deficitare”, astfel:

-treapta III - pentru S.C. AQUAVAS S.A. VASLUI – Sucursala Vaslui din acumularea Solești;

-treapta III - ANIF Filiala Teritorială de Îmbunătățiri Funciare Vaslui-Amenajare de irigații Mânjești, sursa acumularea Mânjești.

**A.B.A. Crişuri**

Debitul râului Barcău în secțiunea Nușfalău este 2.05 mc/s.

Debitul râului Crișul Alb în secțiunea Crișcior este 5,10 mc/s.

**2.** **Situaţia meteorologică în intervalul 15.01.2023, ora 08.00 –16.01.2023, ora 06.00**

**În ţară** vremea s-a încălzit ușor în majoritatea zonelor, iar valorile termice s-au menținut peste cele specifice perioadei în cea mai mare parte a teritoriului. Cerul a fost mai mult noros în regiunile extracarpatice, unde ziua, cu totul trecător a plouat slab sau a burnițat. În restul teritoriului cerul, variabil în prima parte a intervalului, s-a înnorat treptat noaptea, iar pe alocuri în vest și nord-vest a plouat. Vântul a suflat slab și moderat, cu ușoare intensificări ziua în Banat și Moldova, precum și în zona montană înaltă. Este strat de zăpadă la munte la peste 1100 m altitudine, unde măsura aseară, la ora 20, pe platformele stațiilor meteorologice*,* până la 77 cm în Munții Făgăraș. Temperaturile maxime s-au încadrat între 0 grade la Darabani, Suceava și Piatra Neamț și 10 grade la Oravița, Bechet, Turnu Măgurele, Zimnicea și Giurgiu, iar la ora 6 erau valori termice cuprinse între -5 grade ka Sfântu Gheorghe(CV) și Întorsura Buzăului și 8 grade la Mangalia și Constanța-dig. S-a semnalat ceață în estul țării, unde local a persistat, pe arii restrânse în regiunile sudice și doar izolat în rest.

**Observaţie:** în intervalul de diagnoză au fost în vigoare 10 atenționări cod galben pentru fenomene meteorologice periculoase imediate, emise după cum urmează: 8 de către SRPV Bacău, 1 de către SRPV Timișoara și 1 de către SRPV Cluj.

**La Bucureşti** valorile de temperatură au continuat să se situeze peste cele specifice perioadei, astfel maxima a fost de 7 grade la Afumați și Băneasa și 8 grade la Filaret. Cerul a fost noros în prima parte a intervalului și variabil noaptea, iar vântul a suflat slab până la moderat. La ora 6 erau -2 grade la Băneasa, 0 grade la Afumați și 1 grad la Filaret. Dimineața a fost ceață.

**3. Prognoza meteorologică în intervalul 16.01.2023, ora 08.00–17.01.2023, ora 8.00**

**În ţară** valorile termice se vor situa peste cele obișnuite în această perioadă. Astfel, temperaturile maxime se vor încadra între 2 și 11 grade, iar cele minime între -2 și 7 grade. Cerul va avea înnorări și va ploua local în jumătatea vestică a teritoriului, unde vor fi posibile și descărcări electrice, și pe arii restrânse în rest. În zona montană vor fi precipitații

mixte, iar la altitudini mari va ninge. Cantitățile de precipitații pe alocuri vor fi însemnate. Vântul va sufla slab și moderat, cu intensificări la munte, în special în zona înaltă a Carpaților Meridionali, unde se vor depăși 100 km/h, dar local și cu viteze mai mici și în vestul și estul teritoriului. Dimineața pe alocuri va fi ceață.

**La Bucureşti** cerul va avea înnorări, iar vântul va sufla slab până la moderat. Temperatura maximă se va situa în jurul valorii de 8 grade, iar cea minimă, mai ridicată decât cea din intervalul precedent, va fi de 1...2 grade. Noaptea vor fi condiții de ceață.

***II. CALITATEA APELOR***

Nu au fost semnalate evenimente deosebite.

***III. CALITATEA MEDIULUI***

1. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

**3. În domeniul supravegherii radioactivităţii mediului**

Menționăm că pentru factorii de mediu urmăriți nu s-au înregistrat depăşiri ale limitelor de avertizare/alarmare și nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele normale de variație ale fondului natural.

**4. În municipiul Bucureşti**

În ultimele 24 de ore sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

Direcția Comunicare